Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1

Sp. zn. : 1 Pv 507/11/5505	Liptovský Mikuláš, 21.2.2012
EEČ : 2-39-42-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 157 odsek 1,  2 písmeno a/  Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX XXXXX, Slovensko
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX, XXXXX XXXXX, Slovensko
Obsahom zmieru je:
a.	Peňažná suma určená na všeobecne prospešné účely: 500,00 € 
b.	Konkrétny adresát peňažnej sumy určenej na všeobecne prospešné účely: Svetielko nádeje - Občianske združenie, Detská fakultná nemocnica s poliklinikou Banská Bystrica, Námestie L. Svobodu 4, 974 09  Banská Bystrica 
c.	Suma odovzdaná štátu na peňažnú pomoc obetiam trestnej činnosti: 250,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX XXXXX, Slovensko
realizované policajtom Diaľničné oddelenie PZ Lipt.Mikuláš pod spisovou značkou KRP-6/DO-LM-2011.

Skutková veta: 
17.9.2011 o 11.30 hod. viedol nákladné motorové vozidlo kategórie N3 zn. XXXXX XXXXX XXXXX ev. č. XXXXX s prípojovým vozidlom kategórie XXXXX XXXXX ev. č. XXXXX po diaľnici D-1 v smere Poprad - XXXXX, keď v km 481,009 v katastri obce Važec na rovnom úseku v dôsledku mikrospánku a nevenovania situácii v cestnej premávke narazil v pravom jazdnom pruhu zozadu do odstavenej jazdnej súpravy pri pravej krajnici zn. XXXXX ev. č. XXXXX so zabezpečovacím prívesom osadeným výstražnými svetelnými znameniami a dopravnými značkami bez evidenčného čísla s rozsvietenou smerovou šípkou blikajúcou doľava a pri náraze utrpel vodič vozidla XXXXX XXXXX, nar. XXXXX, trvalé bydlisko XXXXX 222 XXXXX, vykĺbenie plecového kĺbu, narazenie rebra na ľavej strane hrudníka, odreninu a narazenie ľavej bedrovej oblasti, odreninu na ľavom kolene, natiahnutie a podvrtnutie chrbtice v hrudníkovej oblasti, na ktoré zranenia bol liečený a obmedzený v obvyklom spôsobe života najmenej do 22.12.2011.
Odôvodnenie: 
	Vyšetrovateľ Odboru kriminálnej polície OR PZ v Liptovskom Mikuláši pod sp. zn. ORP-591/OVK-LM-2011 na základe uznesenia o začatí trestného stíhania a vznesení obvinenia vydaného povereným príslušníkom Diaľničného oddelenia PZ XXXXX pod sp. zn. KRP-6/DO-LM-2011  z 21.9.2011 viedol trestné stíhanie proti obvinenému XXXXX  za prečin ublíženia na zdraví podľa § 157 ods. 1, 2 písm. a/  Trestného zákona, s poukazom na zmenu právnej kvalifikácie, na ktorú bol obvinený upozornený dňa 2.12.2011, pre skutok uvedený vo výroku tohto uznesenia.
 Skutok je obvinenému preukázaný okrem jeho priznania výpoveďou poškodeného XXXXX a zástupcov poškodených spoločností XXXXX a XXXXX, zápisnicou o obhliadke miesta dopravnej nehody s pripojeným plánkom miesta nehody a fotodokumentáciou, zranenia poškodeného sú preukázané lekárskymi správami a lekárskym odborným vyjadrením. 
Obvinený XXXXX a poškodený XXXXX spolu so splnomocnenými zástupcami poškodenej Národnej diaľničnej spoločnosti a.s., Strediska správy služieb č. 8, Demänovská cesta 79  XXXXX XXXXX a Slovkorektu s.r.o., špeciálne cestné práce, XXXXX  XXXXX XXXXX Hanuskom dňa 23.1.20121 na Okresnom súde v Liptovskom Mikuláši pred probačným a mediačným úradníkom uzavreli zmier podľa § 220 ods. 1 a nasl. Trestného poriadku.  Poškodený XXXXX uviedol, že škodu, ktorá mu bola spôsobená ujmou na zdraví, si uplatní z povinného zmluvného poistenia zodpovednosti za škodu spôsobenú prevádzkou motorového vozidla po ukončení práceneschopnosti a týmto bude považovať svoje nároky na náhradu škody za uspokojené. XXXXX za poškodenú spoločnosť Národná diaľničná spoločnosť a.s., Stredisko správy služieb č. 8  XXXXX, uviedol že im bola spôsobená škoda vo výške 330,-€ a táto im bola uhradená z povinného zmluvného poistenia zodpovednosti za škodu spôsobenú prevádzkou motorového vozidla. XXXXX ako splnomocnený zástupca poškodenej spoločnosti Slovkorekt s.r.o., špeciálne cestné práce, XXXXX  XXXXX, uviedol že im bola spôsobená škoda vo výške 4.800,-€ a táto im bola nahradená z povinného zmluvného poistenia zodpovednosti za škodu spôsobenú prevádzkou motorového vozidla. Obidvaja splnomocnení zástupcovia poškodených spoločností uviedli, že týmto sú ich nároky na náhradu škody v trestnej veci uspokojené.
Obvinený XXXXX  sa v prípravnom konaní ku skutku priznal,  pred probačným a mediačným úradníkom 23.1.2012 vyhlásil, že skutok spáchal a jeho spáchanie úprimne oľutoval.
Obvinený v mieste bydliska požíva dobrú povesť, pre priestupok prejednávaný nebol.  Súdne trestaný v posledných 10 rokoch nebol. V evidenčnej karte vodiča má 2 záznamy o blokových pokutách z roku 2007 a 2008, v jednom prípade za prekročenie rýchlosti a v druhom prípade za porušenie povinností účastníka cestnej premávky. V roku 2009 bol prejednávaný za priestupok v doprave za porušenie ustanovenia o otáčaní a cúvaní, išlo o menej závažný priestupok.
Za prečin ublíženia na zdraví podľa § 157 ods. 1, 2 písm. a/  Trestného zákona možno uložiť trest odňatia slobody až na 5 rokov.    
Podľa § 220 ods. 1 Trestného poriadku, pretože obvinený spáchal nedbanlivostný prečin, kde horná hranica trestnej sadzby neprevyšuje 5 rokov, môže byť za zákonom splnených podmienok uzavretý zmier.
	Obvinený dňa 8.2.2012  zložil pre všeobecne prospešné účely na účet Krajskej prokuratúry Žilina peňažnú sumu vo výške 500,-€, ktorú vo výške 50 % chce poukázať na účet pre obete trestných činov a 50 % Občianskemu združeniu Svetielko nádeje, Detská fakultná nemocnica s poliklinikou v Banskej Bystrici.  Vzhľadom na osobu obvineného, okolnosti, za ktorých došlo k spáchaniu činu a tiež osobné pomery obvineného,  považujem sumu určenú na všeobecne prospešné účely, ktorú poukázal obvinený, za primeranú.
	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ  bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom,  a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
	Podľa § 221 Trestného poriadku  ak to okolnosti prípadu vyžadujú, pred rozhodnutím o  schválení zmieru prokurátor vypočuje  obvineného a poškodeného, najmä na spôsob a okolnosti uzavretia zmieru, či zmier medzi nimi bol uzavretý dobrovoľne a či súhlasia so schválením zmieru; výsluchom obvineného zistí, či rozumie obsahu obvinenia a či si je vedomý dôsledkov schválenia zmieru. Súčasťou výsluchu obvineného musí byť vyhlásenie, že spáchal skutok, za ktorý je stíhaný. Pred výsluchom treba obvineného a poškodeného poučiť o ich právach, o podstate zmieru.
	Podľa § 223 ods. 2 Trestného poriadku pri určení adresáta peňažnej sumy určenej na všeobecne prospešné účely je súd a v prípravnom konaní prokurátor viazaný obsahom dohody o zmieri medzi obvineným a poškodeným.
Podľa § 224 Trestného poriadku peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotné, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona. Z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.		
V prípravnom konaní boli splnené zákonom stanovené podmienky na schválenie zmieru a súčasné  zastavenie trestného stíhania, preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Turčinová
prokurátorka